CELEX: 62013CA0032
Language: da
Date: 2014-02-27 00:00:00
Title: Sag C-32/13: Domstolens dom (Tredje Afdeling) af 27. februar 2014 — Petra Würker mod Familienkasse Nürnberg (anmodning om præjudiciel afgørelse fra Sozialgericht Nürnberg — Tyskland) (Social sikring — forordning (EØF) nr. 1408/71 — børnetilskud — artikel 77 og 78 — ydelser til børn, der forsørges af pensionister eller rentemodtagere, samt til børn, der har mistet begge forældre eller en af dem — forordning (EF) nr. 883/2004 — familieydelser — artikel 67 — familiemedlemmer bosat i en anden medlemsstat — begrebet »pension«  — modtager af en pension, der i medfør af den tyske lovgivning tildeles til børnepasning, efter at en person, som modtageren af denne pension er blevet skilt fra, er afgået ved døden ( »Erziehungsrente« ))

14.4.2014   
            
            
               DA
            
            
               Den Europæiske Unions Tidende
            
            
               C 112/13
            
         Domstolens dom (Tredje Afdeling) af 27. februar 2014 — Petra Würker mod Familienkasse Nürnberg (anmodning om præjudiciel afgørelse fra Sozialgericht Nürnberg — Tyskland)
   (Sag C-32/13) (1)
   
   ((Social sikring - forordning (EØF) nr. 1408/71 - børnetilskud - artikel 77 og 78 - ydelser til børn, der forsørges af pensionister eller rentemodtagere, samt til børn, der har mistet begge forældre eller en af dem - forordning (EF) nr. 883/2004 - familieydelser - artikel 67 - familiemedlemmer bosat i en anden medlemsstat - begrebet »pension« - modtager af en pension, der i medfør af den tyske lovgivning tildeles til børnepasning, efter at en person, som modtageren af denne pension er blevet skilt fra, er afgået ved døden (»Erziehungsrente«)))
   2014/C 112/15
   Processprog: tysk
   
      Den forelæggende ret
   
   Sozialgericht Nürnberg
   
      Parter i hovedsagen
   
   
      Sagsøger: Petra Würker
   
      Sagsøgt: Familienkasse Nürnberg
   
      Sagens genstand
   
   Anmodning om præjudiciel afgørelse — Sozialgericht Nürnberg — fortolkning af artikel 77 og 78 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT L 149, s. 2), og af artikel 67 i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (EUT L 166, s. 1) — pensionsberettigets ret til familieydelser — begrebet pension — pension ydet til uddannelse af børn efter tidligere samlevers død (»Erziehungsrente«)
   
      Konklusion
   
   
               1)
            
            
               Artikel 77, stk. 1, i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, som ændret ved Europa-Parlamentets og Rådets forordning (EF) nr. 592/2008 af 17. juni 2008, skal fortolkes således, at en ydelse såsom børnepasningspensionen i henhold til § 47, stk. 1, i Sozialgesetzbuch, Sechstes Buch (sjette bog i lov om social sikring), som i tilfælde af dødsfald tildeles den afdødes tidligere ægtefælle med henblik på pasning af denne tidligere ægtefælles børn, ikke kan sidestilles med en »pension eller rente i anledning af alderdom, invaliditet, arbejdsulykke eller erhvervssygdom« som omhandlet i denne bestemmelse i forordningen.
            
         
               2)
            
            
               Artikel 67 i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger skal fortolkes således, at en ydelse såsom børnepasningspensionen i henhold til § 47, stk. 1, i sjette bog i lov om social sikring henhører under begrebet »pension« som omhandlet i denne artikel 67.
            
         
      (1)  EUT C 147 af 25.5.2013.